《读谷原清隐庵感旧诗却寄温州 其二》
清代·汪仲鈖

春风桃李各言姿，台隶群芳又一时。棋局收来元息诟，琴弦绝一那求知。

悠悠眼且横双白，踽踽袍宁染一缁。豹隐怀文吾纵愧，只今坚守浪翁规。

作者简介：浙江湘乡人，字丰玉。汪孟鋗弟。乾隆十五年举于乡。少即肆力于诗，与兄俱以诗名。酷爱宋黄庭坚、王安石诗，诗作有新意，无江西诗派生硬之习。早卒。有《桐石草堂集》。